Universitas Leopoldino-Franciscea

Universitas Leopoldino-Franciscea Oenipontanade universitatis nominibus variis conspectus (Theodisce: Leopold-Franzens-Universität Innsbruck; Italice: Università di Innsbruck; compendiarie: LFU/LFUI) universitas publica ac maximum institutum scientificum in Austria occidentali est; sedem suam habet Aeniponti.

Ea universitas terris Cisarulanae et Tiroli propria est et prius insuper pro Provincia Bauzanensi, Provincia Tridentina, Luxemburgo et Lichtensteno portas patefecit.Postquam in istis regionibus propria instituta condita sunt, tales partes officiales Aenipontanis non iam agendae erant. Tamen numerus studentium e plagis citatis oriundorum et nostris diebus parvus non est.

Mense Maio 2022 studiosi 28.106 aderant"Universität Innsbruck - Auf einen Blick 2022" et hominum quattuor milia operam scientificam dabant atque navabant. Inde ab anno 2011 rector magnificus est Tilmann Märk physicus.

Historia
Initia educationis superioris Aenipontanae usque annum 1562 quaerere licet cum Societas Iesu collegium erexit. Denique imperator Leopoldus I die 15 Octobris 1669 veram almam matrem fundavit cum privilegio, ut vectigalia de sale in finitimis regionibus exercendo studiosis professoribusque profutura essent. Documentum officiale de universitate quattuor artium constituenda anno 1677 datum est. 

Post abolitionem imperator Franciscus I anno 1826 resurrectionem academicam philosophiae iurisprudentiaeque iussit. Anno 1969 artes ingeniaria architecticaque additae sunt et anno 1976 oeconomici e potestate iuristarum emancipati sunt. Anno 2006, cum novae leges latae essent, alma mater in quindecim facultates divisa est. Eodem anno autem medici sinum Leopoldino-Francisceum relinquere coacti sunt ad universitatem propriam sibi creandam.Separatio ista a multis refutata fecit, ut institutio Aenipontana sensu stricto non iam universitas classica (omnium facultatum fundamentalium) nuncupari possit - cf:  iPoint: "Innsbrucker Mediziner wehren sich gegen Ausgliederung". Reintegratio quoque disputata est, cf: "Töchterle will Fusion von Uni und Med-Uni Innsbruck" Anno 2012 School of Education pars XVI declarata est, quae bonitatem in eruditione paedagogorum futurorum amplificaret.https://www.uibk.ac.at/ipoint/news/2012/soe.html.de

 Facultates XVI

 architectura 
 biologia  
 chemia et pharmacologia 
 educatio 
 geologicae et atmosphaericae scientiae 
 iurisprudentia 
 magistrorum absolutio (nomen usque mensem Februarium 2018 School of Education)https://www.uibk.ac.at/zentraler-rechtsdienst/mitteilungsblatt-7.feb.2018.pdf
 mathematica, informatica, physica 
 oeconomia administrativa
 oeconomia politica et statistica 
 philologia et scientiae culturales 
 philosophia et historia 
 psychologia et athletica 
 scientiae sociales et politicae 
 scientiae technicae (olim ars ingeniaria) 
 theologia catholica

Professores selecti 
Alexander Van der Bellen
Carolus Rahner, theologus
Ferdinandus Maaß, historicus
Henricus Fischer
Paulus Händel, philologus
Victor F. Hess
Wolfgangus Kofler, philologus

Nexus externi

Vicifons
situs proprius
commentatio de studiis Aenipontanis in Encyclopaedia Catholica Americana, 1910

Notae

!
categoria:Tirolis (Austria)